**DRŽAVNI ARHIV U KARLOVCU**

**Ljudevita Šestića 5**

**47000 Karlovac**

Tel: 047 412 366

Mail: arhiv@da-ka.hr

Matični broj: 03123367

OIB: 99575902022

RKDP: 00801

Razina: 11, Razdjel: 055

Šifra djelatnosti: 9101

Šifra grada/općine: 01791

Šifra županije: 179

**BILJEŠKE UZ FINANCIJSKE IZVJEŠTAJE**

**za razdoblje 01.01.2020. – 31.12.2020. godine**

**Uvodni dio**

Državni arhiv u Karlovcu (u nastavku teksta: DAKA, Arhiv) je ustanova u kulturi koja obavlja javnu arhivsku službu. Osnovana je 1960. godine. Osnivač je Republika Hrvatska, dok prava i dužnosti osnivača obavlja Ministarstvo kulture i medija. Ravnateljica DAKA-e je Davorka Janković-Škrtić, dipl.iur.

U DAKA se obavljaju poslovi čuvanja, zaštite, obrade i davanja na korištenje arhivskoga gradiva, a djelatnost se obavlja kroz ustrojbene odjele.

DAKA, sukladno Zakonu o arhivskom gradivu i arhivima:

* vodi evidencije i dokumentaciju o javnom dokumentarnom i javnom arhivskom gradivu tijela javne vlasti u svojoj nadležnosti,
* pruža podršku tijelima javne vlasti u čuvanju, zaštiti, obradi, vrednovanju, odabiranju i izlučivanju javnog dokumentarnog i arhivskoga gradiva,
* obavlja stručni nadzor nad gradivom u posjedu tijela javne vlasti u svojoj nadležnosti te nad privatnim arhivskim gradivom,
* skrbi za gradivo u arhivu, njegov integritet, dostupnost i iskoristivost, obavlja restauraciju, konzervaciju i snimanje gradiva ,
* preuzima, obrađuje i digitalizira javno arhivsko gradivo u okviru svoje nadležnosti,
* prikuplja i obrađuje privatno arhivsko gradivo,
* omogućuje i potiče korištenje arhivskoga gradiva,
* priređuje izložbe, predavanja i druge oblike predstavljanja arhivskoga gradiva i arhivske djelatnosti javnosti,
* bavi se znanstvenim i stručnim radom na području informacijskih znanosti, povijesti i drugih bliskih disciplina,
* objavljuje arhivsko gradivo i druge publikacije.

Poslovi vezani uz financijske izvještaje kao i svi ostali računovodstveni poslovi obavljaju se u službi računovodstvo kojom rukovodi voditeljica računovodstva Valentina Palajsa.

**Obrazac BIL - Bilanca**

**Bilješka broj 1**

Ukupna *Nefinancijska imovina (AOP 002)* manja je za 3,8% u odnosu na stanje na početku godine. Razlog je manja nabava nove imovine tijekom godine, a veći ispravak vrijednosti stare imovine.

**Bilješka broj 2**

Krajem mjeseca prosinca 2020. godine stigla su nam sredstva od Hrvatskog zavoda za zapošljavanje za pripravnike što nam je povećalo stanje na AOP-u 064 *Novac u banci i blagajni* u odnosu na stanje 1.siječnja.

**Bilješka broj 3**

*Ostala potraživanja* (AOP 081) odnose se na konto 12911-potraživanja za naknade koje se refundiraju i bolovanje na teret Hrvatskog zavoda za zdravstveno osiguranje. Povećanje je 844,3%.

**Bilješka broj 4**

*Višak prihoda poslovanja* (AOP 239) u iznosu 139.115 kn nastao je kao preneseni višak prihoda, uvećan za ostvareni višak prihoda poslovanja tekuće godine po PR RAS obrascu AOP 282 u visini 130.025 kn, umanjen za iznos vraćenih sredstava HZZ-u za pripravnike 2018/2019 god. u visini 44.124 kn, umanjen pokrivanjem manjka prihoda od nefinancijske imovine odlukom o raspodjeli rezultata u visini 148.319 kn te umanjen za korekciju rezultata za kapitalna ulaganja u visini 23.885 kn.

**Bilješka broj 5**

*Manjak prihoda od nefinancijske imovine* (AOP 244) iznosi 6.813 kn. Obveznom korekcijom rezultata umanjen je za 23.885 kn u odnosu na PR RAS obrazac AOP 399.

**Bilješka broj 6**

Financijski rezultat dobiven je nakon korekcije rezultata koja je evidentirana u korist manjka prihoda od nefinancijske imovine u visini 23.885 kn. Sadrži kapitalne donacije u visini 896 kn te prihode za financiranje rashoda za nabavu nefinancijske imovine u visini 22.989 kn.

**Obrazac PR RAS - Izvještaj o prihodima i rashodima, primicima i izdacima**

**Bilješka broj 7**

*Tekuće pomoći od izvanproračunskih korisnika* (AOP 058) veće su za 1.065,8% zbog dobivenih sredstva za pripravnike. Mjera Hrvatskog zavoda za zapošljavanje i Ministarstva kulture i medija.

**Bilješka broj 8**

Zbog kovid situacije i epidemioloških mjera, smanjeni su nam troškovi vezani za službena putovanja i stručno usavršavanje zaposlenika. Izvršenje je samo 54,7%.

**Bilješka broj 9**

*Materijal i dijelovi za tekuće i investicijsko održavanje (AOP 170)* iznose 1.878 kn (indeks 186,9%) i *Usluge tekućeg i investicijskog održavanje* (AOP 176) iznose 217.616 kn (indeks povećanja 139,2%). Razlozi povećanja ću neplanirani popravci na zgradi i opremi.

**Bilješka broj 10**

Uvođenjem Internet bankarstva smanjili smo *Bankarske usluge i usluge platnog prometa* (AOP 208) u odnosu na prošlu godinu. Indeks iznosi 58,7%

**Bilješka broj 11**

*Rashodi za nabavu proizvedene dugotrajne imovine (AOP 354)* su znatno manji (indeks 14,9%)u odnosu na prošlu godinu. Prošle godine kupljeno je novo prijevozno sredstvo i oprema za održavanje i zaštitu, za čim ove godine nije bila potreba. U 2020. godini ulagalo se u *Uredsku opremu i namještaj* (AOP 361) u visini 24.953 kn, više za 12,0%.

**Bilješka broj 12**

Broj zaposlenih se odlaskom 5 pripravnika smanjio. Stoga je došlo do smanjenja *prosječnog broja zaposlenih kod korisnika* na osnovi stanja na početku i na kraju izvještajnog razdoblja-cijeli broj *(AOP 643)* i po osnovi sati rada-cijeli broj *(AOP 645)*.

**Obrazac Obveze - Izvještaj o obvezama**

**Bilješka broj 13**

*Stanje obveza 1.siječnja (AOP 001)* identično je stanju obveza 31.12.2019. godine te iznosi 258.785 kn. Do *povećanja obveza u izvještajnom razdoblju (AOP 002)* došlo je u iznosu 3.403.656 kn, dok *podmirene obveze (AOP 019)* iznose 3.350.131 kn.

*Stanje obveza na kraju izvještajnoj razdoblja (AOP 036)* uključuje ukupne obveze na dan 31.12.2020. godine u iznosu 312.310 kn.

**Bilješka broj 14**

Dospjelih obveza *(AOP 037)* nema jer su sve podmirene. *Nedospjele obveze (AOP 090)* iznose 312.310 kn jer se odnose na obveze za koje je dospijeće plaćanja nakon 31.12.2020. godine. Radi se o obvezama za: rashode za zaposlene 227.282 kn, materijalnim rashodima 67.340 i financijskim rashodima 555 kn *(AOP 092, ),* obvezama za nabavu nefinancijske imovine 313 kn *(AOP 093)* te međusobnim obvezama proračunskih korisnika-bolovanje na teret HZZO-a u iznosu 16.820 kn *(AOP 091) .*

**Obrazac RAS-funkcijski - Izvještaj o rashodima prema funkcijskoj klasifikaciji**

**Bilješka broj 15**

Prema funkcijskoj klasifikaciji Državni arhiv u Karlovcu spada u *Službe kulture (AOP 105)* te je u 2020. godini imao ukupne rashode u iznosu 3.326.799 kn s indeksom smanjenja 87,4.

**Obrazac P-VRIO**

**Bilješka broj 16**

Na AOP-u 005 prikazane su promjene u vrijednosti imovine. Radi se o rashodu oštećene dugotrajne nefinancijske imovine u iznosu 83 kn.

|  |  |  |  |
| --- | --- | --- | --- |
| **Opis promjene** | **Iznos** | **Smanjenje/ povećanje** | **AOP** |
| Rashodovanje dugotrajne imovine | 83 | smanjenje  vrijednosti imovine | 005  proizvedena dugotrajna imovina |

**Bilješka broj 17**

Na AOP-u 021 prikazane su promjene u obujmu imovine. Radi se o donaciji proračunskog korisnika te inventurnom višku proizvedene dugotrajne imovine u ukupnom iznosu od 700 kn.

|  |  |  |  |
| --- | --- | --- | --- |
| **Opis promjene** | **Iznos** | **Smanjenje/ povećanje** | **AOP** |
| Donacija proračunskog korisnika (knjige) | 500 | povećanje  obujma imovine | 021  proizvedena dugotrajna imovina |
| Inventurom utvrđen višak (vješalice, ventilator) | 200 | povećanje  obujma imovine | 021  proizvedena dugotrajna imovina |

Karlovac, 29.01.2021.

Kontakt osoba: Valentina Palajsa

Tel: 047 412 366

Voditelj računovodstva Ravnateljica

M.P.

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valentina Palajsa Davorka Janković-Škrtić, dipl.iur.